אסתר סופר

אסתר סופר (1931 תרצ"ב – 2001 תשס"ב) הייתה שדרנית רדיו ואשת טלוויזיה ישראלית.

ביוגרפיה
סופר, ילידת ירושלים, בת למשפחה חרדית, למדה בבית הספר אוולינה דה רוטשילד. הייתה המגישה הראשונה של "התוכנית לאם ולילד" בקול ישראל, ששמה שונה בהמשך ל"לבת לבן ולכל המתעניין" (1966 - 1984). סיפרה סיפורים לילדים בתוכנית הרדיו "מקהלה עליזה" (1980 - 1996). הפיקה את סדרת הטלוויזיה לילדים "סמי וסוסו" והקימה וניהלה בהמשך את מחלקת התוכניות לילדים ולנוער של הערוץ הראשון. בתחילת שנות התשעים הייתה מנהלת התוכניות של הערוץ הראשון. 

סופר תרמה את קולה גם למספר רב של תקליטים, שנכנסו לקלאסיקה הישראלית של תקליטי ילדים. בנוסף ערכה את סדרת ספרי הילדים "כתר לי" של הוצאת כתר.

תקליטים שבהם השתתפה
 "שירים ונפלאות" - עם יפה ירקוני, 1976.
 "סיפורי לילה טוב" - אצבעוני וסיפורי ד"ר צום.
 "ספינת המנגינות האבודות"
 "ידידי מכיתה א'" - יחד עם להקת האחים והאחיות.
 "8 סיפורי ילדים נבחרים" - הועתק לתקליטור ב-1996.
 "מר שמח וידידיו" - יחד עם חיים יבין, יצא לראשונה ב-1976 והועתק לתקליטור ב-2006.
 "חג לי" - סופר הקריאה סיפורים בשלושה תקליטים על פי תוכנית הטלוויזיה לילדים, פרי עטה של לאה נאור. התקליט יצא לראשונה באמצע שנות ה-70 ועובד כתקליטור ב-2009.
 "סודה של רינה" ו"קופסת הצבעים"- שני סיפורים לילדים מאת אוריאל אופק מלווים בקטעי שירה של יפה ירקוני, 1958.
 "קרנבל החיות וסימפוניית הצעצועים"- סופר הקריאה את קטעי הקישור ל"קרנבל החיות", שאותם כתב אהוד מנור. קטעים אלו יתפרסמו בהמשך כסיפור בשם "מעשה בעכבר שלא רצה להיות עכבר". את קטעי הנגינה ביצעה התזמורת הסימפונית ירושלים בניצוחו של מנדי רודן. יצא לראשונה ב-1975 ועובד כתקליטור ב-1993, ושוב ב-2012.

קישורים חיצוניים

 
 רגע אחד - אסתר סופר, באתר רשת ב' (לינק לא פעיל)

שדרניות רדיו ישראליות
שדרני רדיו ישראלים
עורכות ספרותיות ישראליות
נשות טלוויזיה ישראליות
מפיקות טלוויזיה ישראליות
מפיקי טלוויזיה ישראלים
סגל קול ישראל
הערוץ הראשון: אישים
בוגרות בית הספר אוולינה דה רוטשילד
נשות היישוב ילידות הארץ
אנשי היישוב ילידי הארץ
ישראליות שנולדו ב-1931
ישראלים שנולדו ב-1931
ישראלים שנפטרו ב-2001